לשון הקודש

קריאה בתורה
ביהדות, לשון הקודש היא לשון קדושה וכינוי לשפה העברית, שבה דיברו אבות האומה, בה ניתנה התורה למשה, ואשר שימשה במהלך הדורות לתלמוד תורה, תפילה, פסיקת הלכה, חיבור ספרים ופיוטים, וכלשון דיבור לכל אורחות החיים (למעט הגלות בה רוב העם דיברו בשפות יהודיות, כגון יידיש או לאדינו, או קודם לכן בארמית<ref>אמר מר זוטרא ואיתימא מר עוקבא: בתחלה ניתנה תורה לישראל בכתב עברי ולשון הקודש, חזרה וניתנה להם בימי עזרא בכתב אשורית ולשון ארמי, ביררו להן לישראל כתב אשורית ולשון הקודש, והניחו להדיוטות כתב עברית ולשון ארמי (תלמוד בבלי, מסכת סנהדרין, דף כא, עמוד ב)</ref>).

==מקור הביטוי==
בלשון חז"ל לשון בני ישראל, לשון התורה, נקראת "לשון הקודש" או "לשון עברי"<ref>תלמוד ירושלמי, מסכת מגילה, פרק א, הלכה ט</ref>.

במדרש בראשית רבה נאמר:<ref>וכתב האברבנאל: "אחרי שאנו רואים בלשון העברית ששמות האנשים הפרטיים הם נגזרים מהעניינים בלשון נופל על לשון, כאדם מאדמה, ושת משת לי א-להים, ודומיהם, יתחייב בהכרח ללשוננו זאת העברית שהיא הייתה הלשון הראשונה שדיברו בה אדם וזרעו ושבה ניתנה התורה".</ref>

בתוספתא נאמר:<ref>וכיוצא בזה ספרי פרשת עקב, מו; תלמוד ירושלמי, מסכת סוכה, פרק ג, הלכה יב</ref>

במדרש ספרי על ספר דברים נאמר:

במשנה נאמר:

בתרגום ירושלמי לפסוק "כִּי פִי הַמְדַבֵּר אֲלֵיכֶם" () נכתב: בְּלִישַׁן בֵּית קוּדְשָׁא מְמַלֵל עִמְכוֹן (בלשון בית המקדש מדבר אני עמכם). מכאן, שד"ל הסיק שלשון ישראל, שקודם לכן נקראה "יהודית"<ref>מלכים ב' פרק יט; ישעיהו פרק לו; נחמיה יג, כג; דברי הימים ב' לב, יח </ref>, נקראה לשון הקודש רק אחרי שחדלה מהיות לשון חול (בתקופת בית שני), כאשר הלשון העברית לא היה לה מקום כי אם בקודש: בלימוד התורה ובתפילה; כלומר הלשון אשר ידובר בה בכל מקום קדוש: בבית המקדש, בבית הכנסת ובבית המדרש<ref>שד"ל, תהלות מלאכת השיר</ref>.

משמעותו המדויקת של המושג "לשון הקודש" מתבארת גם לפי המושג המנוגד לו. במשנה ובתלמוד בא המושג להוציא את הלשונות הלועזיות שהיו מדוברות בסביבת היהודים: "אמר רבי, בארץ ישראל לשון סורסי למה? או לשון הקודש או לשון יוונית. ואמר רב יוסף, בבבל לשון ארמי למה? אלא או לשון הקודש או לשון פרסי". לפי רבי הונא בשם בר קפרא, אחד מארבעה דברים שבזכותם ישראל נגאלו ממצרים היה שלא שינו את לשונם<ref>מדרש שיר השירים רבה, יב</ref> (כלומר, המשיכו לדבר בלשון הקודש).

== מדוע הלשון העברית נקראת לשון הקודש? ==
חכמים הסבירו מדוע שפת התורה נקראת "לשון הקודש".

הרמב"ן הטעים הסבר המבוסס על השימוש שנעשה בלשון זו:

הרמב"ם נימק את העדפת העברית בתכונות פנימיות המאפיינות אותה:
לדעת רבי יוסף אבן כספי<ref>בספרו "עשרה כלי כסף"</ref>, לשון העברי נקרא לשון הקודש, כי אין כמוהו בדיוק ובדקדוק.

לדעת רבי יצחק בן משה המכונה פרופייט דוראן הלוי, לשון העברי נכון לקוראו לשון ישראל או לשון ארץ ישראל, ולפי שמילת קודש כוללת שניהם, שנאמר קודש ישראל לה' (ירמיהו ב, ג), ונאמר ערי קדשך (ישעיהו סד, ט), לזה נקרא סתם לשון הקודש<ref></ref>.

האברבנאל הסביר שלשון הקודש מתחילת הבריאה הייתה מוטבעת באדם מהקב"ה, והגיעה אליו בפועל כשהוא לימדו לאדם הראשון בדברו אתו<ref>פירוש האברבנאל לפרשת בראשית. וכן דעת רבי יהודה בספר הכוזרי (ב, סח), ודעת ר' פרופייט דוראן בספר "מעשה אפד", פרקים ראשון - שלישי.</ref>. כלומר, לשון הקודש לשון המסכימה בטבעה לידיעות אמיתיות מהקב"ה ולנמצאים עצמם<ref>ובלשון הרמח"ל: מילות לשון הקודש אינן על צד ההסכמה, אך תורנה העניין אשר תורנה מצד מהותו (ספר לשון למודים).</ref>. רבי יהודה הלוי הסביר שלשון הקודש נקראת "עברית" על שם עבר, שהמשיך לדבר בלשון הקודש, גם אחרי שהתפלגו לשונות בני האדם בדור הפלגה<ref>ספר הכוזרי א, מט</ref>. אברהם היה מצאצאי עבר, והנחיל את לשון הקודש לבני ישראל.

== הלשון העברית לדורותיה כלשון הקודש ==
=== לשון המקרא ===
לשון הקודש, כלשון בה הקב"ה מדבר לנביאיו, ומשורריו אומרים את אמרי פיהם והגיוני לבם לפניו, ואשר בה חובר התנ"ך, התקיימה עד חורבן בית המקדש הראשון, ונקראת לשון המקרא. בלשון המקרא שלוש דרגות: לשון התורה שלפי המסורת היהודית ניתנה מן השמים, לשון הנביאים שבה חוברו ספרי הנביאים, ולשון הכתובים שחוברו ברוח הקודש. על שיר השירים אמר רבי עקיבא: כל הכתובים קודש, ושיר השירים קודש קודשים<ref>מסכת ידיים ג, ה</ref>.

דוד תיאר במזמור תהלים י"ט את הבריאה כאומרת שירת קודש:

ובמזמור ק"ד ברך את הקב"ה על כלל הבריאה, שברא את האדם הגדול שהוא העולם, ואיך סידר הכל בחכמה ובהשגחה יתירה, שכל אחד תכלית לחברו, עד האדם שהוא תכלית כל הבריאה<ref>פירוש המלבי"ם לתהלים קד, א</ref>:

כתב שמריהו לוין: "השירה העברית שירת הרוח היא, והרוח הזה בקודש יסודתו וממקום קדוש יהלך, וקדושתו הוא נותן על השירה, ותקדש גם היא, והייתה לשירת הנבואה... וזאת הנבואה - הלא כח דבריה כאש וכפטיש יפוצץ סלע, קולה הולך וסוף העולם ועד סופו, ומהדר גאונה עמים תחתם ירגזו ומלכי ארץ ממקומם יקומו; וזאת הנבואה - כולה קודש היא, וברוח האדם היא מושלת, ואל נפש האדם היא חודרת, ובתוך הנפש עמוק עמוק היא שמה משטרה, וישבה על כיסא מלכותה לצרף, לטהר ולזקק, ותחנונים לא תרבה וקולה לא תחנן, כי אם מצווה היא בקולה, קול נגיד ומושל, ובני אדם ובני איש, וגוים ועמים סרים למשמעתה, לה יכרעו ברך, לה ישתחוו, ומקבלים עליהם את עול מלכותה מכנף הארץ עד כנף הארץ, מן העולם ועד העולם!..."<ref></ref>

=== לשון חכמים ===
משפסקה הנבואה, מתקופת בית המקדש השני ואילך, העברית הלכה וקיבלה צורה של לשון חכמים מדויקת ויבשה, כשפת כהנים השומרים דעת תורה<ref>כִּי שִׂפְתֵי כֹהֵן יִשְׁמְרוּ דַעַת וְתוֹרָה יְבַקְשׁוּ מִפִּיהוּ (מלאכי ב, ז).</ref>, בה חכמים ותלמידי חכמים מדברים דברי תורה בבתי-מדרש, תוך השפעה של מילים זרות וכללי דקדוק מהשפה הארמית ומהשפה היוונית. בתקופת התנאים עדיין נשמרה תכונת הצמצום המאפיינת את לשון המקרא, ולשון חכמים נאמרה בסגנון מצוין בפשטותו, בצמצומו ובריכוזו, כשאופן ההרצאה עוד היה טבעי וישר, כי החכמים והעם היו מבינים זה את זה בעברית<ref></ref>. לפיכך לשון המשנה לשון צח (לשון נכון לפי כללי הלשון העברית)<ref>פירוש המשנה לרמב"ם, מסכת תרומות, פרק א' משנה א'. וכתב ישראל חיים טביוב: "מכל האמור למעלה יוצא, כי לשון המשנה בדרך כלל עברית היא, וכי חכמי המשנה השתדלו להרחיב ולהעשיר את לשוננו לפי חוקות השפה וברוח עברי אמיתי. אבל בנוגע לסגנון המשנה, עלינו להודות כי רחוק הוא מאד מהסגנון העברי האמיתי. סגנון המשנה הוא פשוט קצר ומדויק, אף גם יבש עד מאד, ואין בו כל לחלוחית של מליצה. אמנם מובן מאליו הוא, כי פסקי הלכות אינם יכולים להיאמר בשפה נמלצה ובשפעת תמונות ודמיונות או בכפל הדברים בשמות נרדפים ובמשפטים מקבילים, כדרכי המליצה העברית בתנ“ך. אבל גם הסגנון הפשוט של הפרוזה העברית נעלה מסגנון המשנה; וכמעט שאין כל דמיון אף בין הסגנון ה”דיני" שבפרשת משפטים ובין אותו שבמשנה בסדר נזיקין, אף-על-פי ששניהם עוסקים באותם העניינים בעצמם".</ref>. לדוגמה, מתוך תיאור שמחת בית השואבה במשנה:

לאחר חיבור המשנה, מתקופת התלמוד ואילך, הלכה ונתגברה השפעת הלשון הארמית ששימשה את רוב העם כשפה מדוברת, לשון חכמים כלשון פלפול התרחקה מדרכי לשון המקרא, עד שאמר רבי יוחנן: לשון תורה לעצמה, לשון חכמים לעצמו<ref>.</ref>. לשון חכמים המשיכה להתקיים במהלך הגלות כשפה רבנית.

=== לשון הפיוט בימי הביניים בספרד ===
בתור הזהב של יהדות ספרד בימי הביניים, מאמץ בלשני ופרשני כביר בלימוד המקרא הביא לחיבור שירי-קודש (פיוטים) המבוססים על טהרת לשון הקודש. הפיוטים נוסדו על שיבוץ פסוקים מהמקרא, תוך הקפדה על צחות הלשון, ושימוש בכללי המליצה של השירה הערבית היפה. לדוגמה, פיוט מאת רבי יהודה הלוי:<blockquote>יָקְרָה תְהִלָּתְךָ גִּילִי מְשׂוֹשׂ לִבִּי

צוּר, מִלְּסַפֵּר לוֹ שִׁירִים כְּיָם אַצְבִּיעַ.

הִנֵּה לְשֹׁנוֹת מִקְצָתָם לְהַגִּידָם

נִלְאוּ, וְלֹא מָצְאוּ עֵרֶךְ לְמִשְׂגַּבִּי.

וַאְנִי כְּפִי כֹּחִי אַגִּיד קְצָת גָּדְלָךְ

אַךְ לֹא כְפִי גָדְלְךָ כִּי אֵין יְכֹלֶת בִּי.

דָּבַק בְּךָ לִבִּי וְאֶשְׂמְחָה לִמְאֹד

צוּרִי, לְמַעַן כִּי בָךְ אֶשְׁכְּחָה עָצְבִּי.

הַיּוֹם לְךָ תַעְרֹג נַפְשִׁי וַיִּיטַב לָךְ
שִׁירִי, וְכָל עוֹד יֵשׁ רוּחִי בְּתוֹךְ קִרְבִּי.</blockquote>
רבי שם טוב בן יוסף אבן פלקירה הבחין בשלוש מדרגות של שירה. המדרגה העליונה, שירות הנאמרות בנבואה כשירת ים ושירת האזינו. המדרגה השנייה, שירות הנאמרות ברוח הקודש כשירות דוד וזולתם משירת תהלים ומשלי ושיר השירים. והמדרגה התחתונה, שירות אחרות שחיברו חכמי המשוררים בתשבחות הקב"ה ומעשיו הנפלאים, בה התעלו משוררי ספרד, קטלוניה ופרובאנס על קודמיהם, ביניהם רבי שלמה אבן גבירול, רבי שמואל הנגיד, רבי יהודה הלוי, רבי משה אבן עזרא, רבי אברהם אבן עזרא, רבי יצחק אבן גיאת, רבי משה קמחי, רבי יהודה אבן גיאת, רבי יוסף אבן אביתור, ואחרים רבים מהם; אלא שקבע כי אין ראוי לשיר משיריהם אלא מקצת פיוטים ולא כולם, ובשירי דוד לבדם ראוי לשׁבח השם יתברך ולהללו, והאמת כי דומיה תהילה לו<ref></ref>.

=== לשון הרמח"ל ===

במשך דורות רבים לאחר תור הזהב של שירת יהדות ספרד, שירת רוב המשוררים העבריים הייתה שירה של מלאכה ומעשה להטים<ref name=":2"></ref>, עד שהרמח"ל עורר את הלשון העברית לחיים חדשים.

לדעת הרמח"ל, אפשר לדבר בלשון הקודש בשלוש דרכים:<ref></ref>

# בקחתנו הלשון מן הכ"ד הספרים (מקרא), ויהיה מגמתנו ומבטנו לקחת חלקי הפסוק כהויתם, וחברם יחד בדרך נכון, שיראה המאמר כולו חיבור אחד.
# בקחתנו לשון חכמים, כלשון המשנה והש"ס, ואף לשונות תרגום שבהם יוקחו, אם ניקחם כמות שהם.
# אשר נתדמה ממש אל לשון הפסוק מבלי קחתנו מהפסוקים חלקיהם כהויתם, אך המלות תיבחרנה מן הכ"ד ספרים, ואנחנו נקשור ונחבר אתהן ונמציא העתקים כרצוננו.

הרמח"ל חיבר את מחזותיו בדרך השלישית. כתב יעקב פיכמן: 'בשירתו שב והתלבלב הניב התנ”כי הקדמון, כאילו שוחרר בבת אחת מכל מה שנטפל לו, מכל מה שנערם עליו מתוספת מאוחרה זו, שערבבה את קולו וטשטשה את אָפיו. בזה היה החידוש, שהניב התנ“כי לא נעשה כאן אמצעי – לא לחידוד, לא לדרוש, כי אם האיר לעצמו, נעשה כלי ישר למבע נפשי. ככל משורר אמיתי, לא את לשון יצירתו בלבד חידש, כי אם חידש עמה גם את לשון המקור, שיניקתו הייתה ממנה'<ref></ref>.

הרמח"ל זיקק וטיהר בטוב-טעם ובדעת את הלשון העברית, הקדים תוכן לצורה (מה שנחשב בזמנו לחידוש גדול), ובמחזותיו שחרר את השירה העברית משיבוץ מלאכותי של פסוקים מהמקרא, קירב את לשון השירה העברית לשפה מדוברת, מחבר שירה ברוח הנשגב, בשפה צחה המצטיינת בפשטות, בנועם, ובזכות הגיון<ref name=":2" />.

כתב חיים נחמן ביאליק: "מעפר דורות את שכינת עמו ורוח קדשו, שפת חוזי אלוהים, שפת האמת והנכוחה, אחרי היותה לסיגים ולחלאה כלה, השמיעה שוב, ובכוח חדש, את תרועת חצוצרתה הזכה. הוֹשב אליה פתאם צליל הזהב הטהור, מי אשר לא מלא בנעוריו את אזניו ואת נפשו משפת חזיונות רמח"ל ומתרועת בוקרה – הוא לא ידע מה קול עברי נקי וזך מימיו"<ref></ref>.

=== הלשון העברית החדשה ===

בעקבות הרמח"ל, משוררי וסופרי תנועת ההשכלה ניסו להחיות את הספרות העברית בהתבסס אך ורק על לשון המקרא כשפה מדוברת. המעולים שבהם הקפידו על הכללים הבאים:
* נקיות: שימוש במילים מקראיות, מבלי להצטרך למילים מלשון ארמית או מלשונות זרות אחרות.
* צחות לשון בהתאם לכללי הדקדוק של לשון המקרא.
* נושאים הראויים לרוח הלשון ולנשמתה.

הרומן "אהבת ציון" מאת אברהם מאפו, שחובר ברוח המקרא ובסגנונו, נחשב לפסגת טהרת הלשון וצחותה של ספרות ההשכלה, כמו גם ליצירת הספרות הנעלה ביותר שחוברה מאז הרמח"ל. כתב פישל לחוב<nowiki/>ר: "כל ה'משכילים' שקדמו לאברהם בן יקותיאל מאפו, וגם אלה שהיו בימיו, כולם אהבו את התנ"ך, וספרי הנביאים והכתובים היו לכולם מעיין לא-אכזב, אשר אליו ירדו והתקדשו בו והטהרו מאבק הדורות וממנו הרוו את צמאונם ליופי ולחיים; אולם לא היה ביניהם אף אחד שידע כמאפו להקשיב לשפת המעיין הטמיר, לשמוע לקול לחש הגלים, להמיית סודם – סוד בראשית"<ref></ref>.

תרגומים של ספרות המונית מספרות העמים, או כל סוג של ספרות בינונית בלשון עברית, נחשבו על יד רוב סופרי ההשכלה כחילול לשון הקודש. נחום סוקולוב כתב על ספרות ההשכלה: "אמנם השכינה שרתה על האנשים ההם, אבל לא הם ולא שפתם היו מעולמנו זה. הם הלבישו את כל העניינים בגדים תנ”כיים בדיוק לשוני, אבל בלי שום דיוק ענייני"<ref>נחום סוקולוב, אליעזר בן-יהודה (מתוך ספרו "אישים")</ref>.

בהדרגה סופרי הספרות העברית החדשה הבינו את הצורך בהרחבת השפה. כך כתב יל"ג בשנת תר"ם: "ראיתי כי אין טוב לפני, כי אם להשליך מעלי את עבותות המליצה המזוקקה ולדבר אל העם הזה בלשון אשר יבינו. אם נדבר רק בלשון הדורות אשר היו מימות משה עד ירמיהו, אז לא נוכל לדבר רק על הדברים והעניינים, אשר היו גלויים וידועים בימים ההם; אבל בהעבירנו לפנינו את המעשים אשר נעשו אחרי-כן והנעשים עתה ואשר יעשו אחינו, אז לשוננו נגביר, נרחיב את גבולה ויריעותיה נטה לא נחשוך. נתּן את טהרת השפה כפר נפש הרחבת השפה". אליעזר צבי צווייפל, יל"ג, מנדלי מוכר ספרים, ביאליק, וסופרים אחרים, הניחו את היסודות של סגנון הספרות העברית החדשה, על בסיס רובדי הלשון העברית לדורותיה, ובמיוחד לשון המקרא ולשון חכמים. כך נוצר סגנון עברי הממזג את לשון המקרא ולשון המשנה והמדרש, שהצטיין ביפי עושרו הרב ובפשטותו ודייקנותו כאחד<ref name=":0"></ref>. לספרות העברית החדשה היה מקום מרכזי בתחיית הלשון העברית כשפה מדוברת.

כתב יהושע חנא רבניצקי על מנדלי מוכר ספרים: 'ר' מנדלי הבין והרגיש היטב, שלשון המשנה ומבחר המדרשים אינה איזו שפה חדשה או לשון עברית מקולקלת, כמו שטעו הרבה מן ה“מליצים” לחשוב, אלא אותה הלשון העתיקה, שפת המקרא, שהתפתחה וקלטה לתוכה לשד חיים חדשים ועלתה למדרגה יותר גבוהה בסולם ההשתלמות'<ref name=":0" />.

משהספרות העברית הלכה ונהייתה עממית, שפתה הורחבה גם על ידי סופרים חדשים נעדרי חוש-הלשון, המזלזלים בכבודה ובערכה<ref>ראובן בריינין, יהודה ליב גורדון וייחוסו אל השפה</ref>, מה שהביא את יל"ג לכתוב בשירו "מחלת הזיכרון":<blockquote>עוֹד שָׂרְדָה הָאַחַת – הַשָּׂפָה הָעִבְרִיָּה,

“בַּחֲיוֹת הַשָּׂפָה יָשׁוּב גַּם עַמָּהּ לִתְחִיָּה!”

מָה אָהַבְתִּי שִׂיחָתָהּ, הֲגוֹת בָּהּ, סַלְסְלֶהָ;

לְמִקְדָּש הָיְתָה לִי, כִּפְנֵי אֱלֹהִים פָּנֶיהָ.

עַתָּה הַמִּקְדָּשׁ יֵשַׁם, כֹּהֲנָיו נֶאֱסָפוּ,

וּפְנֵי אֵלִי זֶה קוּרֵי עַכָּבִישׁ חָפוּ.</blockquote>לפיכך, אף על פי שהשפה העברית המודרנית מבוססת על לשון המקרא ולשון חכמים, הרי שעקב שכחת לשון הקודש בגלות והשפעת לשונות זרות, ובעקבות החייאת הלשון העברית בא"י כשפה מדוברת טבעית, ובהשפעת המודרנה והחילון, היא שונה במידת-מה מלשון המקרא ומלשון חכמים באוצר המילים, בצורת הניסוח, ובהגיה, ולפעמים גם נבדלת משמעותית בהוראות המילים, בתחביר, ובכללי דקדוק ופיסוק. מכאן, יש המחשיבים את העברית המודרנית כעיוות של לשון הקודש, ומאידך יש הרואים בה התנערות של לשון עתיקה שקפאה על שמריה ושבה לחיים. מכל מקום, סופרי הספרות העברית החדשה, אפילו החופשיים שבהם, החשיבו את לשונם כהמשכיות של לשון הקודש. כך כתב יוסף חיים ברנר:

אצל זרמים חרדיים, בעיקר בחו"ל, משמש הביטוי "לשון הקודש" ככינוי הרגיל לשפה העברית המסורתית, ומשתמשים בלשון הקודש ביומיום בעיקר בכתיבה, ולעומת זאת את העברית המודרנית הרבה מהם לא יודעים כלל. זרמים קיצוניים בדוגמת העדה החרדית אף נמנעים מלהשתמש במילים שהתחדשו מאז תחיית השפה העברית. ישראלים היו מגדירים את השפה שלהם כ"עברית ישנה" או "עברית אשכנזית של המאה ה-19" אך הם סוברים כי לשון הקודש היא השפה האמיתית והישראלים שינו ממנה.

לעומת זאת, רבני הציונות סבורים שמצווה לדבר בלשון הקודש - עברית, אפילו בענייני חול; ושתחיית הלשון העברית כשפת דיבור בדורות האחרונים היא נדבך מתחיית האומה והחזרת עטרה ליושנה<ref>הראי"ה קוק, חזון הגאולה, ע' רעב-רעג</ref>: הישן יתחדש והחדש יתקדש.

=== שירת ישראל המתחדשת ===
הראי"ה קוק הדגיש שהקדושה קודמת ללשון ולא הלשון לקדושה: "כל לשון נובעת מהשקפה מיוחדת על המציאות. השקפה של קודש על המציאות כולה היא ההשקפה הישראלית, וזאת ההשקפה המיוחדת חוללה את הלשון העברית, שהיא באמת השפה הקדושה"<ref>אורות ישראל ז, יב</ref>. לפיכך, אמר: "רק אנשי קודש ראויים להיות שרי (משוררי) קודש"<ref>הקדמת הרב קוק לשיר השירים.</ref>. לדבריו, שירת הקודש מיוסדת על שני דברים הדרושים לשלמות האדם (המצויים בדוד נעים זמירות ישראל):<ref>"עין איה" על ברכות א, קכז</ref>

* שכל, שמקורו בדעה המופתית והחכמה הלימודית והניסיונית, בהתבוננות בחכמה רבה אל כל מעשה ד' והנהגתו את האדם ("פיה פתחה בחכמה"<ref name=":1">משלי לא, כו</ref>).
* רגש, שמוצאו מכוח המדמה והתגברות הכוח הפיוטי שבנפש האדם, בהרגישה את הנשגב, עד שתכלית מעלתה היא אהבת השם יתברך. רגש כזה אינו בא ממקור רגש טבעי פשוט כי-אם אחרי עמל וידיעה עמוקה, והוא חיבור של תורת חסד שממנה תוצאות לרגש ושירה, עם מקור חכמה לדעת ולהבין בחשבון את משטר המעשים, שעליהם הרגש בנוי ("ותורת חסד על לשונה"<ref name=":1" />).

בשירי הראי"ה קוק יש מעין מלחמה בין דומיית המחשבה השטה כעב במרומים ואוסרת את רעיונותיו הטמירים, לבין רצונו לדבר ולכתוב את כל אשר ירחש לבו. כך כתב: כשאני מתאוה להגיד מלה / הרי כבר ירדה הרוחניות העליונה / מראשית חביון עוזה: / עד שבאה לדפק בנימי רצוני / התגלם ההמון הרב של שורשי נשמות, / ראשי ראשים של תעלומות, / ויהיו לאותיות דופקות / בצד התחתון של נשמתי, / אותו הצד הקרוב לתוכן הגויה / ומקשר ברכוזה, / והנני נאלץ לדבר. / מדבר אני מתוך אוצר החיים שלי / והדברים שוטפים, / פרים הרעיונות, / מתפזרים הצלצולים, / וקול בקול יפגש; / הזרם העולה מתחתית הרכוז הגויתי / מתאחד עם הזרם העולה ממרום שרשי הנשמה. / ואורות זרועים / ממלאים אור עולם / כל ככר הויתי.

הרב קוק ראה במשורר יוסף צבי רימון איש טהור העשוי לפתוח מסלול הקודש בשירת ישראל המתחדשת. שירת יוסף צבי רימון מתאפיינת בשיח ישיר בין המשורר לאלוהיו, בפשטות וכנות, בחזון ורזים ותעוזה, בתום. השקפתו שרוח ישראל מרקיע מעלה, נועם לשונו ומליצתו אין חקר, ולא כאמן ומשורר יביע מילים, רק כחוזי אלקים יחצוב שלהבות, וכחכמי הנצחים יחתום פלא דבריו, כל הגיגו קודש<ref></ref>. כך כתב:<blockquote>הַשִּׁיר אֲשֶׁר לֹא שַׁרְתִּי,

הִתְפַּשֵּׁט בִּזְהָבוֹ עַל מֶרְחָבִים

צָחֲקוּ שְׁמֵי-הַתְּכֵלֶת מִמַּעַל.

וַאֲנִי עִנְיָן לְכָל מַה שֶׁבַּבְּרִיאָה.

הַשִּׁיר אֲשֶׁר לֹא שַׁרְתִּי,

הֶחֱרִיד אֶת נִימֵי-נַפְשִׁי,

וַאֲנִי כְּמִתְבּוֹנֵן אֶל עָתִיד מִתְקָרֵב,

בּוֹ יִצְמַח יֶשַׁע לְיִשְׂרָאֵל וְלָעוֹלָם.

הַשִּׁיר אֲשֶׁר לֹא שַׁרְתִּי,

נָשַׁק לְנֶכְדָּתִי לְנָעֳמִי,

הִיא יַלְדַּת-הַחֵן, בַּת-הַשַּׁעֲשׁוּעִים

לְעֵת מוֹעֵד יִשָּׁמַע הַשִּׁיר, מוֹעֵד-גְּאֻלָּה.</blockquote>

==לקריאה נוספת==
*משה וילנסקי, תולדות היצירה הישראלית, ע' 36-17, תל אביב תשכ"ז.
*יונה דב בלומברג, [https://benyehuda.org/read/29702 מאמר הדבור העברי על פי מקורי חז"ל], יפו תרע"ד. (באתר פרויקט בן-יהודה)
*שמואל יוסף פין, [https://benyehuda.org/read/32427 שפה לנאמנים: להוכיח מעלת השפה העבריה ותועלתה], וילנה תרמ"א.
*נחום סוקולוב, השפה העברית החיה ביסודה של המשנה, ספר קלוזנר, ע' 109–131, תרצ"ז.
*יוסף צבי רימון, [https://hebrewbooks.org/pdfpager.aspx?req=12946&st=%d7%a6%d7%91%d7%99+%d7%a8%d7%9e%d7%95%d7%9f&pgnum=96 זרעונים], קול-תורה, חוברת ב-ג, ע' מב, ירושלים תר"ץ.
*יהודה אריה רוכלין, [https://hebrewbooks.org/41943 קונטרס לשון הקודש], רחובות תשט"ז. (באתר היברובוקס)
*אברהם קורמן, התורה וכתבה, ע' 234–247, תל אביב תשס"ג.
*שלמה הרמתי, "מדוע נקראת העברית 'לשון הקודש'?", בתוך: עברית חיה במרוצת הדורות - מרס"ג ועד טלר, הוצאת מסדה, 1992

==קישורים חיצוניים==
* אברהם רגלסון, [https://benyehuda.org/read/3743 דבר הגל על השירה העברית], באתר פרויקט בן-יהודה
* ישראל חיים טביוב, [https://benyehuda.org/read/5274 שפת עבר החדשה], באתר פרויקט בן-יהודה
* חיים נחמן ביאליק, [https://benyehuda.org/read/3553 שאלת הלשונות בישראל], באתר פרויקט בן-יהודה
* חיים נחמן ביאליק, [https://benyehuda.org/read/2790 הבחור מפאדובה], באתר פרויקט בן-יהודה
* ראובן בריינין, [https://benyehuda.org/read/1854 יהודה ליב גורדון וייחוסו אל השפה העברית], באתר פרויקט בן-יהודה
* אליעזר בן-יהודה, [https://benyehuda.org/read/26610 תחיית ציבור עברי בארץ ישראל], באתר פרויקט בן-יהודה
* אליעזר בן-יהודה, [https://benyehuda.org/read/5378 יצירת מלים חדשות בלשוננו], באתר פרויקט בן-יהודה
* יוסף חיים ברנר, [https://benyehuda.org/read/375 דַּפִּים (מפנקסו של סופר עברי)], באתר פרויקט בן יהודה
* יעקב שטיינברג, [https://benyehuda.org/read/10481 עברית], באתר פרויקט בן-יהודה
* ישראל ישעיהו, [https://benyehuda.org/read/41121 מאבקיה וניצחונה של הלשון העברית], באתר פרויקט בן-יהודה
* רחל אליאור, [https://benyehuda.org/read/21770 לשון הקודש ולשון החול], באתר פרויקט בן-יהודה
* רחל אליאור, [https://benyehuda.org/read/46804 על אותיות השפה העברית בלשון הקודש, בשפת הבריאה, היצירה והזיכרון: מספר יצירה ועד גילוי וכיסוי בלשון]; באתר פרויקט בן-יהודה
* רחל אליאור, [https://benyehuda.org/read/21551 עברית מכל העברים], באתר פרויקט בן-יהודה

== הערות שוליים ==

קטגוריה:עברית
קטגוריה:ניבים וביטויים חז"ליים
קטגוריה:יהדות
קטגוריה:מושגים ביהדות